# Szilánkok

Sárváry Mariann

# Születésnapomra

(parafrázis)

Negyvennégy éves lettem én –
Parafrázis e költemény
tere
fere.

alkotás, mellyel meglepem
az antológiában
az ol-
vasót.

Negyvennégy évem elszelelt
utazgathatnék is talán
az ám
lazán.

Lehettem volna rádiós
nem ily kamasz-idomító
tanár
leány.

De nem lettem, mert itt Pesten
eltanácsolt a rádió
fura
ura.

Intelme gyorsan, nyersen ért:
a szerkesztőségi helyért
sokan
várnak.

Szablyával óvta ellenem
sportriporter fia helyét
hevét
s nevét:

„Ön, amíg szóból értek én,
nem lehet szerkesztő idén” –
gagyog
vakon.

Ha örül a szerkesztő úr,
hogy lányunk nem műsort tanul,
sekéj
e kéj –

Én osztályaimat fogom
jó középiskolás fokon
taní
taní!

> > > Vissza a tartalomjegyzékhez