# Szilánkok

Sárváry Mariann

# Lopódzó órák

> > > Peregnek a percek
> > > Merengnek a másodpercek
> > > Óvatlanul lopódznak az órák.

> > > Szépfényű hajával körbeteker a vágy
> > > Megtudni mennyi még, ami vár.
> > > Kajánul kacsint rám a december
> > > Ismét egy évvel öregebb lettem.

> > > Peregnek a percek
> > > Merengnek a másodpercek
> > > Óvatlanul lopódznak az órák.

> > > Titkokkal állnak őrt a Hórák
> > > Homok-gondjaim emlékek váltják
> > > Karmazsinszőnyegen szökellnek az évek
> > > Az idő letört cseppkődarabbá lett.

> > > Peregnek a percek
> > > Merengnek a másodpercek
> > > Óvatlanul lopódznak az órák.

> > > Az út mentén rózsalugas benne
> > > Megvetve vár ránk a sziromágy
> > > Hiába intenek fejükkel
> > > Még nem lépek be. Itt tart a honvágy.

> > > Peregtek a percek
> > > Merengtek a másodpercek
> > > Óvatlanul lopództak az órák.
> > > Te is ledőlhetsz nemsoká – mondták.

> > > Vissza a tartalomjegyzékhez