# Szilánkok

Sárváry Mariann

# Angyal

Magával ragadó a tekintete,
Szárnya felemelő,
Földöntúli az érintése.

Miért csak a gyermekek láthatják?
A gyermekkor gazdagság,
A felnőttlét megalkuvás?

Annyira szeretnék egy angyalt
márványba lehelve
vagy kőbe faragva.

Hosszú hajú, hamvas bőrűt
vékony ujjú,
bátorító tekintetűt.

Ha megsimogathatnám
egyszer a szárnyát,
megköszönném, hogy vigyáz rám.

Szeretném megölelni.
Innék a tenyeréből.
Miért nem hallottam még angyalt nevetni?

Vissza a tartalomjegyzékhez